pythainlp/thai-financial-dataset huggingface dataset:
1. ปัจจัยความเสี่ยง

1.1 ความเสี่ยงด้านสัญญาเช่าที่ดิน

บริษัทได้ทำสัญญาต่างตอบแทน กับบริษัทที่เกี่ยวข้องกัน เพื่อเช่าช่วงบางส่วนทำโรงแรม
โดยบริษัทที่เกี่ยวข้องกันได้เช่าที่ดินจากหน่วยงานราชการแห่งหนึ่ง
โดยสัญญาดังกล่าวจะครบกำหนดวันที่ 18 ธันวาคม 2551 และสัญญานี้ต่ออายุได้ครั้งละ 10 ปี

บริษัทมีความเสี่ยงจากการที่ไม่ได้รับการต่อสัญญา เมื่อสัญญาดังกล่าวสิ้นสุดลงในวันที่ 18 ธันวาคม
2551
แต่อย่างไรก็ตามบริษัทคาดว่าแม้จะไม่ได้รับการต่อสัญญาก็จะไม่กระทบต่อรายได้ของบริษัทมากนัก
เนื่องจากบริษัทมีแผนการขยายเพื่อพัฒนาโรงแรมในศูนย์กลางธุรกิจเขตกรุงเทพฯ
และโครงการสร้างโรงแรมประเภทรีสอร์ท แถบชายทะเลอีกประมาณ 3
โครงการซึ่งสามารถมาชดเชยรายได้ในส่วนนี้ได้

1.2 ความเสี่ยงจากการก่อสร้างโรงแรม

บริษัทมีโครงการลงทุนในโครงการใหม่ 3-4 โครงการ
ซึ่งอาจจะได้รับผลกระทบจากความผันผวนของราคาน้ำมัน
และการปรับตัวสูงขึ้นของราคาวัสดุก่อสร้าง ทำให้ต้นทุนของโครงการสูงขึ้น
และทำให้ไม่ได้รับผลตอบแทนในอัตราที่ตั้งเป้าหมายไว้ แต่อย่างไรก็ตาม
เพื่อสร้างความมั่นใจในความเป็นไปได้ของโครงการ บริษัทจะตั้งอัตราผลตอบแทนเป้าหมาย
โดยสำรองเผื่อผลกระทบดังกล่าวไว้ด้วย

1.3 ความเสี่ยงจากการแข่งขัน

เนื่องจากธุรกิจหลักทั้ง 2 ที่บริษัทประกอบอยู่คือธุรกิจโรงแรมและธุรกิจอาหาร
มีสภาวะการแข่งขันที่สูง ซึ่งหากมีผู้ประกอบการรายใหม่เข้ามาในอุตสาหกรรมเพิ่มเติมขึ้นอีก
รวมทั้งการปรับตัวและพัฒนาการของคู่แข่งเดิม
อาจมีผลทำให้กระทบต่อยอดขายและผลการดำเนินการของบริษัทได้ แต่อย่างไรก็ตาม
บริษัทตระหนักถึงสภาวะการแข่งขันโดยตลอดมาและได้มีการพัฒนาคุณภาพการบริการอย่างต่อเนื่องโดยให้ความสำคัญในเรื่องของบุคลากรและการอบรมต่างๆ
ประกอบกับ ประสบการณ์ของผู้บริหาร ทำเลที่ตั้งและคุณภาพของโรงแรมและร้านอาหาร และ
ยี่ห้อที่เป็นผู้นำในธุรกิจอาหาร
ทำให้บริษัทมีความเชื่อมั่นว่าจะทำให้ลดความเสี่ยงจากสาเหตุดังกล่าวได้

1.4 ความเสี่ยงจากปัจจัยภายนอก

อุตสาหกรรมโรงแรมมีลักษณะเฉพาะคือเป็นอุตสาหกรรมที่ได้รับผลกระทบจากปัจจัยภายนอกที่ไม่อยู่ภายใต้การควบคุมของผู้ประกอบการได้ง่ายเช่น
ภัยธรรมชาติต่างๆ ภัยจากการก่อการร้าย และ การระบาดของโรคติดต่อต่างๆ เป็นต้น
ซึ่งหากเกิดขึ้นอาจมีผลกระทบต่อการตัดสินใจในการเดินทาง
โดยผลกระทบจากเหตุการณ์ดังกล่าวสามารถลดลงได้จากการที่บริษัทมีการกระจายตัวของทำเลที่ตั้งของโรงแรม
ความสามารถในการบริหารค่าใช้จ่ายต่างๆ
การปรับตัวในเรื่องทางการตลาดรวมทั้งการร่วมมือกับพันธมิตรทางธุรกิจอื่น เช่น สายการบิน
และบริษัทนำเที่ยว เป็นต้น

ส่วนธุรกิจอาหาร อาจได้รับผลกระทบจากโรคไข้หวัดนก ในระยะแรก
แต่เมื่อผู้บริโภคได้รับข้อมูลข่าวสารที่ถูกต้อง
ธุรกิจอาหารก็ไม่ได้รับผลกระทบเมื่อเกิดโรคระบาดในรอบที่ 2 และรอบที่ 3

ผลกระทบจากราคาน้ำมันอาจทำให้ต้นทุนอาหารเพิ่มสูงขึ้น
ซึ่งผู้บริหารได้ปรับส่วนผสมสินค้าในการทำส่งเสริมการขาย
เพื่อรักษาระดับอัตรากำไรที่ตั้งเป้าหมายไว้
4. การวิจัยและพัฒนา

บริษัทและบริษัทย่อยไม่มีรายจ่ายในการวิจัยและพัฒนาเนื่องจากลักษณะของการประกอบธุรกิจของบริษัทและบริษัทย่อย
โดย

ธุรกิจโรงแรมเป็นธุรกิจเกี่ยวกับการให้บริการซึ่งจะมุ่งเน้นคุณภาพของการให้บริการและความครบถ้วนของสิ่งอำนวยความสะดวกที่โรงแรมมีให้บริการลูกค้า
และ
ธุรกิจอาหารและไอศครีมที่บริษัทย่อยดำเนินกิจการอยู่นั้นเป็นในลักษณะที่เราได้รับสิทธิในการประกอบกิจการจากบริษัทเจ้าของลิขสิทธิ์ในต่างประเทศโดยบริษัทเจ้าของลิขสิทธิ์ในต่างประเทศเป็นผู้รับผิดชอบในการศึกษาและค้นคว้าวิจัยผลิตภัณฑ์ใหม่ๆ
ตามที่มีระบุในสัญญา
6. โครงการในอนาคต

1.  โครงการโรงแรมเซ็นทรัลเวิลด์ กรุงเทพฯ

โรงแรมเซ็นทรัลเวิลด์ เป็นโครงการโรงแรมระดับ 5 ดาวพร้อมคอนเวนชั่นขนาดใหญ่
ตั้งอยู่บนโครงการเซ็นทรัลเวิลด์พลาซาซึ่งประกอบด้วยห้างสรรพสินค้าซึ่งมีพื้นที่กว่า 1.3
ล้านตารางเมตร และตึกสำนักงาน 45 ชั้น ใจกลางกรุงเทพมหานคร
ส่วนโรงแรมจะประกอบด้วยห้องพักจำนวนทั้งสิ้น 506 ห้อง ห้องคอนเวนชั่นขนาดใหญ่ประมาณ
18,000 ตารางเมตร รวมทั้งบริการอื่น ๆ อาทิเช่น สปาและศูนย์ธุรกิจ
มูลค่าโครงการรวมทั้งสิ้นประมาณ 3,950 ล้านบาท (ไม่รวมค่าสิทธิการเช่า) ดำเนินการโดย
บริษัทโรงแรมเซ็นทรัลเวิลด์ จำกัด ซึ่งเป็นบริษัทย่อยที่บริษัท ถือหุ้น 100%
ปัจจุบันมีทุนจดทะเบียนชำระแล้ว 1,000 ล้านบาท และได้รับวงเงินกู้ 2,300
ล้านบาทจากสถาบันการเงินแห่งหนึ่ง
ปัจจุบันโครงการอยู่ระหว่างการดำเนินการก่อสร้างโดยความคืบหน้างานก่อสร้างของโครงการ ณ
31 ธันวาคม 2549 แล้วเสร็จประมาณร้อยละ 55.3
ในส่วนคอนเวนชั่นคาดว่าจะแล้วเสร็จและเปิดดำเนินการในไตรมาสที่ 3 ปี 2550
เพื่อรองรับการเติบโตของตลาดการประชุม สัมมนา และงานแสดงสินค้าในกรุงเทพฯ
ในส่วนโรงแรมคาดว่าจะแล้วเสร็จสมบูรณ์และเปิดดำเนินการได้ภายในกลางปี 2551

2.  โครงการโรงแรมเซ็นทรัลมิราจบีชรีสอร์ท พัทยา

โรงแรมเซ็นทรัลมิราจบีชรีสอร์ท เป็นโครงการโรงแรมระดับ 5 ดาวแบบ Jungle Theme
บนหาดวงศ์อมาตย์ พัทยา บนที่ดินประมาณ 42 ไร่ มีจำนวนห้องพักทั้งสิ้นประมาณ 555 ห้อง
โดยห้องทั้งหมดเป็นห้องที่อยู่ฝั่งทะเล (Ocean Facing) นอกจากนี้ โรงแรมยังมีบริการอื่น ๆ เช่น
สวนน้ำ สปา และศูนย์ประชุม มูลค่าโครงการรวมทั้งสิ้นประมาณ 3,800 ล้านบาท
ซึ่งปัจจุบันบริษัทอยู่ระหว่างการเจรจาเงินกู้โครงการกับสถาบันการเงินแห่งหนึ่งซึ่งคาดว่าจะได้รับอนุมัติวงเงินประมาณ
2,000 ล้านบาท ปัจจุบันโครงการอยู่ระหว่างการดำเนินการก่อสร้างในส่วนฐานราก
และคาดว่าจะสามารถเปิดดำเนินการได้ภายในปลายปี 2552

6.3 โครงการโรงแรมเซ็นทรัลภูเก็ตบีชรีสอร์ท ภูเก็ต

โรงแรมเซ็นทรัลภูเก็ตบีชรีสอร์ท เป็นโครงการประเภทรีสอร์ทระดับ 5 ดาว ขนาด 262 ห้อง
บนที่ดินกว่า 41 ไร่ บริเวณหาดกะรน จังหวัดภูเก็ต
ลักษณะเด่นของโรงแรมคือเป็นโรงแรมเดียวในหาดกะรนที่มีทำเลติดกับชายหาด
และประกอบด้วยห้องพักประเภทวิลล่าพร้อมสระว่ายน้ำส่วนตัว มูลค่าโครงการรวมทั้งสิ้นประมาณ
2,000 ล้านบาท ดำเนินการโดยบริษัท เซ็นทรัลสมุยบีชรีสอร์ท จำกัด ซึ่งเป็นบริษัทย่อยที่บริษัท
ถือหุ้น 100% ปัจจุบันบริษัทได้รับใบอนุญาตก่อสร้างแล้ว และจะเริ่มดำเนินการก่อสร้างในปลายปี
2550 และคาดว่าจะสามารถเปิดดำเนินการได้ในปี 2553
ซึ่งปัจจุบันบริษัทอยู่ระหว่างการเจรจาเงินกู้โครงการกับสถาบันการเงินแห่งหนึ่งซึ่งคาดว่าจะได้รับอนุมัติวงเงินประมาณ
1,500 ล้านบาท

6.4 การขยายสาขาของธุรกิจอาหารบริการด่วน

บริษัทย่อยมีแผนงานในการขยายสาขาอย่างต่อเนื่อง ดังจะเห็นได้จาก ณ สิ้นปี 2547 2548 และ
2549 มีจำนวนสาขา 371,427 และ 456 แห่ง ตามลำดับ ทั้งนี้
บริษัทย่อยทำการศึกษาถึงทำเลที่มีศักยภาพ และศึกษาความเป็นไปได้ของการเปิดสาขาใหม่ในพื้นที่นั้น
ๆ ก่อนที่จะเปิดสาขาใหม่ทุกครั้ง
7. ข้อพิพาททางกฎหมาย

ณ วันที่ 31 ธันวาคม 2549
บริษัทไม่มีคดีความที่อาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ 5
ของส่วนของผู้ถือหุ้น
ส่วนที่ 2

บริษัทที่ออกหลักทรัพย์

ชื่อบริษัท : บริษัท โรงแรมเซ็นทรัลพลาซา จำกัด (มหาชน) (“บริษัท”)

Central Plaza Hotel Public Company Limited

ธุรกิจหลัก : ประกอบธุรกิจโรงแรม และ ธุรกิจอาหารบริการด่วน

ที่ตั้งสำนักงานใหญ่ : 1695 ถนนพหลโยธิน แขวงจตุจักร เขตจตุจักร กรุงเทพมหานคร

เลขทะเบียนบริษัท : บมจ. 212

โทรศัพท์ : 0-2541-1234

โทรสาร : 0-2541-1087

Home Page : http://www.centralhotelsresorts.com
[]

แบบแสดงรายการข้อมูลประจำปี (56-1)

สิ้นสุดวันที่ 31 ธันวาคม 2549

บริษัท โรงแรมเซ็นทรัลพลาซา จำกัด (มหาชน)

Central Plaza Hotel Public Company Limited

สารบัญ

ส่วนที่ 1 ข้อมูลสรุป (Executive Summary) ส่วนที่ 1

ส่วนที่ 2 บริษัทที่ออกหลักทรัพย์ ส่วนที่ 2

1. ปัจจัยเสี่ยง หน้า 2

2. ลักษณะการประกอบธุรกิจ หน้า 6

3. การประกอบธุรกิจของแต่ละสายผลิตภัณฑ์ หน้า 12

4. การวิจัยและพัฒนา หน้า 40

5. ทรัพย์สินที่ใช้ในการประกอบธุรกิจ หน้า 41

6. โครงการในอนาคต หน้า 57

7. ข้อพิพาททางกฎหมาย หน้า 58

8. โครงสร้างเงินทุน หน้า 59

9. การจัดการ หน้า 61

10. การควบคุมภายใน หน้า 80

11. รายการระหว่างกัน หน้า 81

12. ฐานะทางการเงินและผลการดำเนินงาน หน้า 82

13. ข้อมูลอื่นที่เกี่ยวข้อง หน้า 109

ส่วนที่ 3 การรับรองความถูกต้องของข้อมูล ส่วนที่ 3

เอกสารแนบ

เอกสารแนบ 1 รายละเอียดเกี่ยวกับคณะกรรมการ ผู้บริหาร และผู้มีอำนาจควบคุมของบริษัท

เอกสารแนบ 2 ข้อมูลการดำรงตำแหน่งของคณะกรรมการ ผู้บริหาร และผู้มีอำนาจควบคุมของบริษัท

เอกสารแนบ 3 แบบประเมินความเพียงพอของระบบควบคุมภายใน

เอกสารแนบ 4 รายละเอียดรายการระหว่างกัน
10. การควบคุมภายใน

บริษัทได้แต่งตั้งคณะกรรมการตรวจสอบ
เพื่อแสดงความเห็นเกี่ยวกับความเพียงพอและความเหมาะสมของระบบการควบคุมภายในของบริษัท
โดยระบบการควบคุมภายในของบริษัทครอบคลุมตั้งแต่ระดับพนักงานจนถึงระดับบริหาร
และมีการกำหนดขอบข่ายอำนาจหน้าที่และความรับผิดชอบของผู้บริหารแต่ละรายไว้อย่างชัดเจน ทั้งนี้
เพื่อป้องกันความเสียหายจากการนำทรัพย์สินของบริษัทไปใช้โดยมิชอบหรือโดยปราศจากอำนาจ

คณะกรรมการตรวจสอบของบริษัทมีหน้าที่กำกับดูแลและสอบทานความมีประสิทธิภาพ
ความเพียงพอและความเหมาะสมของระบบการควบคุมภายในของบริษัทในด้านต่าง ๆ
และหากมีการตรวจพบข้อบกพร่องหรือเหตุการณ์ผิดปกติที่เป็นสาระสำคัญแล้ว
จะต้องรายงานต่อคณะกรรมการบริษัทเพื่อปรับปรุงและแก้ไขโดยเร็ว

ในการประชุมคณะกรรมการบริษัท ครั้งที่ 550่งได้ประชุมเมื่อวันที่ 22มีนาคม 2550
โดยมีคณะกรรมการตรวจสอบทุกท่านเข้าร่วมประชุม
คณะกรรมการของบริษัทได้จัดทำแบบประเมินความเพียงพอของระบบการควบคุมภายในของบริษัท
แล้วสรุปได้ว่า จากการประเมินระบบการควบคุมภายในของบริษัทในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการบริษัทรับทราบความเห็นของคณะกรรมการตรวจสอบที่สอดคล้องกับความเห็นของผู้สอบบัญชีว่า
ระบบการควบคุมภายในของบริษัทมีความเพียงพอและเหมาะสม
สามารถป้องกันความเสียหายของทรัพย์สินของบริษัท
อันเกิดจากการที่ผู้บริหารนำไปใช้โดยมิชอบหรือโดยปราศจากอำนาจ และที่ผ่านมา
บริษัทไม่มีข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน
นอกจากนี้ คณะกรรมการบริษัทได้ว่าจ้าง บริษัท ไพร้ซวอเตอร์เฮ้าส์ คูเปอร์ส เอฟเอเอส จำกัด
(Pricewaterhouse Coopers FAS Ltd.) เพื่อเข้ามาทำหน้าที่ประเมินความเสี่ยงของบริษัท
และจัดทำคู่มือการบริหารความเสี่ยง
ทั้งนี้เพื่อเพิ่มประสิทธิภาพของระบบการควบคุมภายในให้มากยิ่งขึ้น
(รายละเอียดความเห็นของคณะกรรมการตรวจสอบเกี่ยวกับความเพียงพอ
เหมาะสมของระบบควบคุมภายในของบริษัทและบริษัทย่อย โปรดดูเอกสารแนบ 3)

นอกจากนี้ ในส่วนของการควบคุมภายในด้านบัญชีของบริษัท
ผู้ตรวจสอบบัญชีของบริษัทได้ศึกษาและประเมินประสิทธิภาพแล้ว
ไม่พบข้อบกพร่องที่เป็นสาระสำคัญของระบบการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2548 และ ณ วันที่ 31 ธันวาคม 2549
11. รายการระหว่างกัน

11.1 สรุปรายการระหว่างกันของบริษัทและบริษัทย่อย กับบุคคลที่อาจมีความขัดแย้งทางผลประโยชน์

ณ วันที่ 31 ธันวาคม 2549
บริษัทและบริษัทย่อยมีการทำรายการระหว่างกันกับบริษัทที่เกี่ยวข้องหรือบุคคลที่อาจมีความขัดแย้งทางผลประโยชน์
ซึ่งมีลักษณะรายการเป็นปกติและเป็นไปตามเงื่อนไขการค้าทั่วไป
และมีการอนุมัติการทำรายการระหว่างกันตามอำนาจดำเนินการของบริษัท
โดยมีรายละเอียดตามแนบ

11.2 มาตรการหรือขั้นตอนการอนุมัติการทำรายการระหว่างกัน

บริษัทในฐานะที่เป็นบริษัทจดทะเบียนในตลาดหลักทรัพย์แห่งประเทศไทยมาตั้งแต่ปี 2533
ได้ตระหนักดีถึงความจำเป็นในการเปิดเผยข้อมูลและการดำเนินการอย่างโปร่งใสในการทำรายการระหว่างกันมาโดยตลอด
ทั้งนี้ การประชุมคณะกรรมการตรวจสอบครั้งที่ 45 (2/2550) ซึ่งได้ประชุมเมื่อวันที่ 22 กุมภาพันธ์
2550 ที่ประชุมได้รับทราบถึงรายการระหว่างกันที่เกิดขึ้นในปี 2549
รวมทั้งได้พิจารณาถึงความจำเป็นและความสมเหตุสมผลของรายการดังกล่าวแล้ว
โดยคณะกรรมการตรวจสอบได้ให้ความเห็นว่ารายการดังกล่าวเป็นรายการที่เกิดขึ้นเหมาะสมและสมเหตุสมผล

สำหรับรายการระหว่างกันที่อาจจะเกิดขึ้นได้ในอนาคต
บริษัทได้กำหนดให้คณะกรรมการตรวจสอบของบริษัทเป็นผู้พิจารณาและให้ความเห็นต่อรายการดังกล่าว
ซึ่งรายการระหว่างกันในอนาคตขึ้นอยู่กับเหตุผลและความจำเป็นของบริษัท
การรับและจ่ายค่าตอบแทนระหว่างกันจะต้องเป็นไปตามราคาตลาด ยุติธรรม และโปร่งใส

11.3 นโยบายหรือแนวโน้มการทำรายการระหว่างกัน

บริษัทมีนโยบายในการทำธุรกรรมกับบุคคลที่อาจมีความขัดแย้งทางผลประโยชน์
เฉพาะในส่วนที่เป็นการประกอบธุรกิจตามปกติของบริษัท โดยให้มีการกำหนดเงื่อนไขต่าง ๆ
ให้เป็นไปตามลักษณะการดำเนินการค้าปกติ และเป็นราคาซึ่งไม่มีความแตกต่างจากบุคคลภายนอก

ในการประชุมคณะกรรมการบริษัทครั้งที่ 4/2546 ซึ่งได้ประชุมเมื่อวันที่ 13 พฤศจิกายน 2546
ที่ประชุมได้กำหนดนโยบายและมาตรการอนุมัติรายการระหว่างกัน
โดยให้เป็นไปตามขั้นตอนการอนุมัติตามปกติ
แต่กรรมการหรือผู้บริหารจะต้องไม่ทำการอนุมัติรายการที่บริษัทกระทำกับตนเองหรือบุคคลที่มีความเกี่ยวข้องกับตนเอง
หากมีรายการดังกล่าวเกิดขึ้นจะต้องเปิดเผยรายการดังกล่าวต่อคณะกรรมการบริษัทเพื่อทำการพิจารณา
และจะไม่มีสิทธิออกเสียงในการอนุมัติทำรายการนั้น ๆ
ซึ่งคณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย

ทั้งนี้ หากมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสีย หรืออาจมีความขัดแย้งทางผลประโยชน์อื่นใดในอนาคต
บริษัทจะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้เชี่ยวชาญอิสระ หรือผู้สอบบัญชีของบริษัท
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการตรวจสอบ หรือผู้ถือหุ้นตามแต่กรณี

ในการเปิดเผยรายการระหว่างกันนั้น
บริษัทจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับของตลาดหลักทรัพย์แห่งประเทศไทย
รวมทั้งให้เป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคลหรือกิจการที่เกี่ยวข้อง
4. การวิจัยและพัฒนา

1.  ธุรกิจโรงแรม

สำหรับการบริหารงานในโรงแรมที่มีอยู่ในปัจจุบัน บริษัทได้มีการศึกษาข้อมูลเกี่ยวกับสภาพเศรษฐกิจ
สถิติด้านการท่องเที่ยว รวมทั้งการศึกษาการเคลื่อนไหวของคู่แข่งอย่างต่อเนื่อง
เพื่อนำมาพัฒนาแผนการตลาดของบริษัท ไม่ว่าจะเป็นในด้านของ Promotion ราคาห้องพัก
ห้องอาหาร ห้องจัดเลี้ยง Convention Centre เพื่อให้อยู่ในภาวะที่แข่งขันได้

สำหรับในส่วนของการขยายธุรกิจในรูปแบบของการสร้างโรงแรมใหม่
การซื้อโรงแรมที่มีอยู่มาเพื่อปรับปรุง หรือ การเข้าบริหารงานโรงแรมให้กับเจ้าของโรงแรมอื่น
บริษัทมีการทำการศึกษาความเป็นไปได้เชิงธุรกิจ และ การเงิน ไม่ว่าจะเป็นในส่วนของ
การเลือกทำเลและการเข้าซื้อที่ดิน การวางรูปแบบของโรงแรม เช่น
โรงแรมเซ็นทรัลมิราจบีชรีสอร์ท มีรูปแบบที่เป็น Jungle Theme รวมถึงตลาดกลุ่มเป้าหมาย
ประกอบการตัดสินใจ เพื่อสร้างความมั่นใจในศักยภาพที่จะเกิดขึ้น

2.  ธุรกิจอาหารบริการด่วน

ตลอดระยะเวลากว่า 25 ปีที่ผ่านมา CRG ให้ความสำคัญกับการทำวิจัย และพัฒนาอย่างต่อเนื่อง
ไม่ว่าจะเป็นการวิจัยผู้บริโภค การตลาด การพัฒนาผลิตภัณฑ์ใหม่ และการบริการ
การศึกษาความเป็นไปได้ของโครงการ การประเมินผลมาตรฐานในการให้บริการ
ตลอดจนการพัฒนาแบรนด์ใหม่ ๆ เพื่อเพิ่มจำนวนแบรนด์ใน Portfolio ให้กับ CRG

การศึกษาความเป็นไปได้ของโครงการจะจัดทำทุกครั้งที่มีการขยายสาขาใหม่ ส่วนการทำวิจัย
เพื่อประเมินผลมาตรฐานในการให้บริการ ทาง CRG จัดทำอยู่เป็นประจำทุกเดือน
โดยทำการว่าจ้างบริษัทวิจัย ในการทำการประเมินผลอย่างต่อเนื่อง
และนำผลที่ได้รับมาปรับปรุงการให้บริการอย่างสม่ำเสมอ นอกจากนี้
ผลของการประเมินมาตรฐานในการให้บริการ
ยังเป็นส่วนหนึ่งในการประเมินผลการปฏิบัติงานของแต่ละสาขาอีกด้วย

ในการพัฒนาผลิตภัณฑ์ใหม่แต่ละครั้ง จะมีการทำวิจัย เพื่อค้นหาความต้องการ แนวคิด
และมีการตรวจสอบผลตอบรับเบื้องต้นของลูกค้าที่มีต่อผลิตภัณฑ์ใหม่
ก่อนที่จะนำผลิตภัณฑ์ใหม่ดังกล่าวออกจำหน่าย

การทำวิจัย และพัฒนาของทาง CRG อย่างต่อเนื่อง มุ่งเน้นเพื่อการตอบสนองความต้องการ
และรูปแบบการดำเนินชีวิตของผู้บริโภคที่เปลี่ยนแปลงอยู่ตลอดเวลา
ดังเช่นความสำเร็จของมิสเตอร์โดนัท ที่เป็นผลมาจากการพัฒนารูปแบบร้านเป็น Micro Kitchen
ผนวกกับการพัฒนาสินค้าใหม่ๆอย่างต่อเนื่อง จาก Pon De Ring มาเป็น Pon De Choc
และล่าสุดพัฒนาต่อมาเป็น Pon De Ring Split เป็นต้น
[]

แบบแสดงรายการข้อมูลประจำปี (56-1)

สิ้นสุดวันที่ 31 ธันวาคม 2557

บริษัท โรงแรมเซ็นทรัลพลาซา จำกัด (มหาชน)

Central Plaza Hotel Public Company Limited

สารบัญ

  ----------------------------------------------------------- -----------
                                                              หน้า

  ส่วนที่ 1 การประกอบธุรกิจ                                        

  1. นโยบายและภาพรวมการประกอบธุรกิจ                             1

  2. ลักษณะการประกอบธุรกิจ                                       14

  3. ปัจจัยความเสี่ยง                                             60

  4. ทรัพย์สินที่ใช้ในการประกอบธุรกิจ                                 64

  5. ข้อพิพาททางกฎหมาย                                          88

  6. ข้อมูลทั่วไปและข้อมูลสําคัญอื่น                                    89

  ส่วนที่ 2 การจัดการและการกำกับดูแลกิจการ                           

  7. ข้อมูลหลักทรัพย์และผู้ถือหุ้น                                      90

  8. โครงสร้างการจัดการ                                         94

  9. การกํากับดูแลกิจการ                                          108

  10. ความรับผิดชอบต่อสังคม                                       121

  11. การควบคุมภายในและการบริหารจัดการความเสี่ยง                   128

  12. รายการระหว่างกัน                                          129

  ส่วนที่ 3 ฐานะการเงินและผลการดำเนินงาน                           

  13. ข้อมูลทางการเงินที่สําคัญ                                      134

  14. การวิเคราะห์และคําอธิบายของฝ่ายจัดการ                         152

  การรับรองความถูกต้องของข้อมูล                                    166

  เอกสารแนบ                                                   

  เอกสารแนบ 1 รายละเอียดเกี่ยวกับกรรมการ ผู้บริหารผู้มีอํานาจควบคุม       
  และเลขานุการบริษัท                                             

  เอกสารแนบ 2 รายละเอียดเกี่ยวกับกรรมการของบริษัทย่อย                

  เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน            
  และหัวหน้างานกํากับดูแลการปฏิบัติงานของบริษัท (compliance)            

                                                              
  ----------------------------------------------------------- -----------
8. โครงสร้างเงินทุน

  8.1 หลักทรัพย์ของบริษัท

  (ก) ทุน

  บริษัทมีทุนจดทะเบียน 900 ล้านบาท เรียกชำระแล้วเต็มมูลค่าแบ่งเป็นหุ้นสามัญ 90,000,000
  หุ้น มูลค่าหุ้นละ 10 บาทในระยะ 5 ปีที่ผ่านมา บริษัทไม่มีประวัติการเพิ่มทุน

(2) หุ้นกู้

  ณ วันที่ 18 พฤษภาคม 2543 บริษัทได้ออกหุ้นกู้ชนิดทยอยคืนเงินต้น 2 ครั้ง โดยออกเป็นจำนวน
  500,000 หุ้น และ 700,000 หุ้น รวมเป็นหุ้นกู้จำนวน 1,200,000 หุ้น
  และออกจำหน่ายตามมูลค่าที่ตราไว้จำนวน 1,000 บาทต่อหุ้น คิดเป็นจำนวน 1,200 ล้านบาท
  หุ้นกู้ทั้งหมดไม่มีสิทธิ์ไถ่ถอนก่อนครบกำหนด

หุ้นกู้ครั้งที่ 1 จำนวน 500,000 หุ้น เป็นหุ้นกู้มีหลักประกัน มีอายุ 2 ปี 6 เดือน
ครบกำหนดไถ่ถอนในวันที่ 18 พฤศจิกายน 2545 มีกำหนดจ่ายดอกเบี้ยทุก 6 เดือนในอัตราดอกเบี้ย
7% ต่อปี บริษัทจะแบ่งชำระคืนเงินต้นเป็นงวดๆ
พร้อมดอกเบี้ยที่คำนวณจากเงินต้นงวดในแต่ละงวดเป็นจำนวน 221.4814 บาทต่อหุ้น
โดยงวดแรกจะชำระในวันที่ 18 พฤศจิกายน 2543 และ ณ 31 ธันวาคม 2543
มีมูลค่าหุ้นกู้ที่ยังไม่ได้ไถ่ถอนคงเหลือ 406.8 ล้านบาท

หุ้นกู้ครั้งที่ 2 จำนวน 700,000 หุ้น เป็นหุ้นกู้มีหลักประกัน มีอายุ 6 ปี ครบกำหนดไถ่ถอนในวันที่
18 พฤศจิกายน 2549 มีกำหนดจ่ายดอกเบี้ยทุก 6 เดือน ใน 2 ปีแรกดอกเบี้ยคงที่ 8.2% ต่อปี อีก
4 ปีหลังใช้อัตราดอกเบี้ยขึ้นต่ำสำหรับหรับลูกค้าชั้นดีเฉลี่ย 5 ธนาคาร
(ธนาคารกสิกรไทย+ธนาคารกรุงไทย ธนาคารกรุงเทพ ธนาคารไทยพาณิชย์
และธนาคารกรุงศรีอยุธยา) หักด้วย 0.05% บริษัทจะไถ่ถอนเงินต้นทุกๆ 6 เดือน
โดยเริ่มงวดแรกในปีที่ 3 ซึ่งจะชำระพร้อมดอกเบี้ยที่ครบกำหนดในวันที่ 18 พฤษภาคม 2546 และ
ณ. 31 ธันวาคม 2543 มีมูลค่าหุ้นกู้ที่ยังไม่ได้ไถ่ถอนคงเหลือ 700 ล้านบาท

  ภายใต้เงื่อนไขของการออกหุ้นกู้ บริษัทต้องคงสัดส่วนหนี้สินต่อส่วนของผู้ถือหุ้นไม่เกิน 1.5 เท่า ณ
  วันสิ้นสุดงวดบัญชีของแต่ละปี
  และบริษัทต้องรักษาอัตราส่วนจำนวนรวมของของสินทรัพย์หลังจากหักภาระผูกพัน
  ต่อเงินกู้ยืมที่ไม่มีหลักประกันให้ไม่ต่ำกว่า 1.5 เท่า และบริษัทจะต้องไม่จำหน่ายหรือโอนสิทธิใดๆ
  ในโรงแรมเซ็นทรัลแกรนด์พลาซาลาดพร้าว ตลอดจนสิทธิการเช่าที่ดิน
  เว้นแต่จะได้รับอนุญาตจากที่ประชุมผู้ถือหุ้นกู้นอกจากนี้บริษัทได้จดจำนองที่ดินรวมทั้งอาคารและสิ่งปลูกสร้างทั้งหมดที่ตั้งอยู่บนที่ดินของบริษัทเซ็นทรัลสมุยบีชรีสอร์ท
  จำกัด เพื่อเป็นหลักประประกันของหุ้นกู้ทั้งหมด บริษัทมีค่าใช้จ่ายในการออกหุ้นกู้รอตัดบัญชีคงเหลือ
  9.38 ล้านบาทซึ่งแสดงสุทธิจากมูลค่าหุ้นกู้

8.2 ผู้ถือหุ้น

  รายชื่อผู้ถือหุ้นรายใหญ่ 10 รายแรก ณ วันที่ 31 ธันวาคม 2543 มีดังนี้คือ

จำนวนหุ้น % ของจำนวนหุ้นทั้งหมด

1.  บริษัท ศูนย์รับฝากหลักทรัพย์ (ประเทศไทย) จำกัด 11,166,863 12.41

2.  International Finance Corporation 8,882,923 9.87

3.  บริษัท เตียง จิราธิวัฒน์ จำกัด 8,000,000 8.89

4.  นางวนิดา จิราธิวัฒน์ 6,226,338 6.92

5. นายสุทธิชัย จิราธิวัฒน์ 6,564,533 7.30

6. นายวันชัย จิราธิวัฒน์ 3,505,500 3.90

7. Thailand Securities Depository 2,979,950 3.31

Company Limited for Depositors

8. นายสุทธิพร จิราธิวัฒน์ 2,450,950 2.72

9. นายสุทธิเกียรติ จิราธิวัฒน์ 2,196,400 2.44

10. นางสุจิตรา มงคลกิตติ 1,887,500 2.10

3.  นโยบายการจ่ายเงินปันผล

บริษัทและบริษัทย่อยมีนโยบายการจ่ายเงินปันผลไม่น้อยกว่าร้อยละ 60 ของกำไรสุทธิหลังภาษีเงินได้
เว้นแต่หากมีการขยายกิจการ ก็อาจพิจารณางดจ่ายเงินปันผลหรือจ่ายเงินปันผลต่ำกว่าร้อยละ 60
ของกำไรสุทธิ
6. โครงการในอนาคต

บริษัทมีโครงการที่จะลงทุนโรงแรมแห่งใหม่ที่จังหวัดกระบี่ ซึ่งจะดำเนินการภายใต้บริษัท
เซ็นทรัลกระบี่เบย์รีสอร์ท ซึ่งเป็นบริษัทย่อยที่บริษัทลงทุน 100% โดยมีต้นทุนโครงการประมาณ
900-1,000 ล้านบาท อัตราส่วนหนี้สินต่อทุน 1 เท่า ใช้เวลาในการก่อสร้างประมาณ 2.5 ปี
และจากการศึกษาความเป็นไปได้จากการลงทุนคาดว่าโครงการนี้จะได้รับผลตอบแทนไม่น้อยกว่า
15%
ส่วนที่ 2

  บริษัท โรงแรมเซ็นทรัลพลาซา จำกัด (มหาชน)

บริษัท โรงแรมเซ็นทรัลพลาซา จำกัด (มหาชน) ประกอบธุรกิจหลักประเภท โรงแรมและภัตตาคาร
โดยมีที่ตั้งสำนักงานใหญ่อยู่ที่1695 ถนนพหลโยธิน แขวงลาดยาว เขตจุตจักร กรุงเทพมหานคร
เลขทะเบียนบริษัท 212โทรศัพท์:5411234 โทรสาร: 5411087
แบบแสดงรายการข้อมูลประจำปี (56-1)

สิ้นสุดวันที่ 31 ธันวาคม 2543

บริษัท โรงแรมเซ็นทรัลพลาซา จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1.  ปัจจัยความเสี่ยง 2

2.  ลักษณะการประกอบธุรกิจ 2

3.  การประกอบธุรกิจของแต่ละสายผลิตภัณฑ์ 5

4.  การวิจัยและพัฒนา 20

5.  ทรัพย์สินที่ใช้ในการประกอบธุรกิจ 20

6.  โครงการในอนาคต 24

7.  ข้อพิพาททางกฎหมาย 24

8.  โครงสร้างเงินทุน 24

9.  การจัดการ 25

10. การควบคุมภายใน 29

11. รายการระหว่างกัน 29

12. ฐานะการเงินและผลการดำเนินงาน 35

13. ข้อมูลอื่นที่เกี่ยวข้อง 52

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย
10. การควบคุมภายใน

  ในการประชุมคณะกรรมการครั้งที่ 1/2544 เมื่อวันที่ 15 มีนาคม 2544
  โดยมีกรรมการเข้าประชุมทั้งหมด

  12 คน จากกรรมการทั้งหมด 14 คน
  และคณะกรรมการมีมติเกี่ยวกับระบบการควบคุมภายในของบริษัทและบริษัทย่อย
  โดยลงความเห็นว่า ระบบการควบคุมภายในของบริษัทและบริษัทย่อยมีความเพียงพอและเหมาะสม
  นอกจากนี้คณะกรรมการตรวจสอบได้มีความเห็นเกี่ยวกับการควบคุมภายในดังนี้

  รายงานคณะกรรมการตรวจสอบ

  สำหรับรอบระยะเวลาบัญชีสิ้นสุด ณ วันที่ 31 ธันวาคม 2543
  คณะกรรมการตรวจสอบซึ่งประกอบด้วย นายวิเชียร เตชะไพบูลย์ ประธานคณะกรรมการ
  นายพรเสก กาญจนจารี และนายพิบูล พัฒโรดม กรรมการ ได้สอบทานการปฏิบัติงานของบริษัท
  โดยอาศัยรายงานการตรวจสอบของสำนักงานตรวจสอบภายใน
  ไม่ปรากฏว่ามีการปฏิบัติผิดกฏหมายหรือระเบียบของบริษัท
  คงมีการปฏิบัติผิดพลาดอยู่บ้างที่มิใช่สาระสำคัญ
  ซึ่งได้แจ้งให้ผู้บริหารและหน่วยงานที่เกี่ยวข้องดำเนินการแก้ไขให้ถูกต้องแล้ว

  ในส่วนที่เกี่ยวข้องกับระบบควบคุมภายใน
  ฝ่ายบริหารกำหนดแนวปฏิบัติให้พนักงานบัญชีและบุคคลที่เกี่ยวข้องถือปฏิบัติเป็นลายลักษณ์อักษร
  โดยเฉพาะที่เกี่ยวกับการควบคุมทรัพย์สิน รายได้ ค่าใช้จ่ายและงบประมาณ ตั้งแต่ปี 2542
  เป็นต้นมา และพนักงานได้ถือปฏิบัติเป็นที่น่าพอใจระดับหนึ่ง
  แต่อาจจะต้องมีการปรับปรุงเพิ่มเติมอยู่บ้างเกี่ยวกับการควบคุมรายได้อื่นซึ่งมิใช่รายได้หลัก
  และได้เสนอแนะให้บริษัทแก้ไขปรับปรุง แล้วให้สำนักงานตรวจสอบภายในติดตามการปฏิบัติต่อไป

  ด้านการสอบทานงบการเงินได้สอบทาน
  ประกอบกับคำชี้แจงของผู้สอบบัญชีของบริษัทปรากฏว่าบริษัทได้บันทึกบัญชีไว้ตามมาตรฐานการบัญชีที่สมาคมนักบัญชีและผู้สอบบัญชีรับอนุญาตแห่งประเทศไทยได้กำหนดไว้เช่นเดียวกับปีก่อน
  ไม่มีการเปลี่ยนแปลงนโยบายการบัญชีที่เป็นสาระสำคัญ
  เชื่อได้ว่าการจัดทำงบการเงินของบริษัทถูกต้องครบถ้วนและน่าเชื่อถือ
  เพราะเป็นงบการเงินที่ได้ตรวจสอบรับรองอย่างไม่มีเงื่อนไข อนึ่ง
  คณะกรรมการตรวจสอบได้ร่วมหารือกับผู้สอบบัญชี
  วางแนวทางการควบคุมการจัดเก็บสัญญาเช่าอาคาร การควบคุมสินค้าพรีเมี่ยม
  และการควบคุมทรัพย์สินของบริษัทฟาสต์ฟู้ดให้มีประสิทธิภาพมากกว่าปีปัจจุบัน

  คณะกรรมการตรวจสอบได้สอบทานเรื่องผลประโยชน์ขัดกันระหว่างคณะกรรมการและผู้บริหารระดับสูงของบริษัท
  ไม่พบข้อขัดแย้งทางผลประโยชน์ของบริษัทกับบุคคลดังกล่าว การกู้ยืมเงินระหว่างบริษัทในเครือ
  มีการคิดดอกเบี้ยซึ่งกันและกันในอัตราที่เหมาะสม

  สำหรับรอบระยะเวลาบัญชีปี 2544 คณะกรรมการตรวจสอบเห็นสมควรแต่งตั้งให้นายสุพจน์
  สิงห์เสน่ห์ ผู้สอบบัญชีรับอนุญาตเลขที่ 2826 หรือ นางสาวสมบูรณ์ ศุภศิริภิญโญ
  ผู้สอบบัญชีรับอนุญาตเลขที่ 3731 แห่งสำนักงาน เคพีเอ็มจี ออดิท(ประเทศไทย) จำกัด
  เป็นผู้สอบบัญชีของบริษัท ฯ โดยมีค่าตอบแทน 760,000 บาท ( เจ็ดแสนหกหมื่นบาทถ้วน)
  เพื่อจะได้เสนอต่อที่ประชุมผู้ถือหุ้นให้ความเห็นชอบต่อไป
ส่วนที่ 1

ข้อมูลสรุป (Executive Summary)

 

บริษัทและบริษัทย่อย 14 แห่ง ประกอบธุรกิจใน 2 ลักษณะ คือ ธุรกิจโรงแรม และ
ธุรกิจอาหารและไอศครีม โดย บริษัทและบริษัทย่อย 10 แห่ง ประกอบธุรกิจโรงแรม
โดยมีโรงแรมที่เปิดดำเนินการภายใต้ โรงแรมและรีสอร์ทในเครือเซ็นทรัลทั้งหมด 8 โรงแรม
ได้แก่ โรงแรมเซ็นทรัลพลาซา กรุงเทพฯ ,โรงแรมโซฟิเทลเซ็นทรัลหัวหินและหัวหินวิลเลจ
ที่หัวหิน, โรงแรมเซ็นทรัลสมุยบีช และโรงแรมเซ็นทรัลสมุยวิลเลจ ที่เกาะสมุย ,
โรงแรมเซ็นทรัลสุคนธา ที่หาดใหญ่ , โรงแรมเซ็นทรัลแม่สอดฮิลล์ ที่แม่สอด ,
โรงแรมเซ็นทรัลกะรนวิลเลจ ที่ภูเก็ต , และ Central Maritime Hotel , เมืองดิลี
ติมอร์ตะวันออก ในส่วนบริษัทย่อยอีก 4 บริษัท ประกอบธุรกิจอาหารและไอศครีม
โดยได้เปิดบริการในการดำเนินการผลิตและจำหน่ายไก่ทอด “เค เอฟ ซี” , “มิสเตอร์โดนัท”
และ ไอศครีม “บาสกิ้นรอบบิ้นส์”